CELEX: 32019D0014
Language: mt
Date: 2019-01-03 00:00:00
Title: Deċiżjoni ta' Implimentazzjoni tal-Kummissjoni (UE) 2019/14 tat-3 ta' Jannar 2019 li temenda d-Deċiżjoni 2009/821/KE fir-rigward tal-listi ta' postijiet ta' spezzjoni fuq il-fruntiera u tal-unitajiet veterinarji fi Traces (notifikata bid-dokument C(2018) 8847) (Test b'rilevanza għaż-ŻEE.)

7.1.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 3/3
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2019/14
         tat-3 ta' Jannar 2019
         li temenda d-Deċiżjoni 2009/821/KE fir-rigward tal-listi ta' postijiet ta' spezzjoni fuq il-fruntiera u tal-unitajiet veterinarji fi Traces
         
            
               (notifikata bid-dokument C(2018) 8847)
            
         
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju applikabbli għall-kummerċ intra-Unjoni ta' ċertu annimali ħajjin u prodotti bil-ħsieb tat-tlestija tas-suq intern (1), u b'mod partikolari l-Artikolu 20(1) u (3) tagħha,
         Wara li kkunsidrat id-Direttiva tal-Kunsill 91/496/KEE tal-15 ta' Lulju 1991 li tistabbilixxi l-prinċipji li jirregolaw l-organizzazzjoni ta' kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (2), u b'mod partikolari t-tieni sentenza tat-tieni subparagrafu tal-Artikolu 6(4) u l-Artikolu 6(5) tagħha,
         Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (3), u b'mod partikolari l-Artikolu 6(2) tagħha,
         Billi:
         
                     (1)
                  
                  
                     Id-Deċiżjoni tal-Kummissjoni 2009/821/KE (4) tistabbilixxi lista ta' postijiet ta' spezzjoni fuq il-fruntiera approvati skont id-Direttivi 91/496/KEE u 97/78/KE. Dik il-lista hija stabbilita fl-Anness I ta' dik id-Deċiżjoni.
                  
               
                     (2)
                  
                  
                     Il-Ġermanja infurmat lill-Kummissjoni li l-post ta' spezzjoni fil-fruntiera eżistenti fl-ajruport ta' Hamburg irid jiġi sostitwit b'post ta' spezzjoni fil-fruntiera mibni ġdid b'post differenti. Wara l-informazzjoni mill-Ġermanja u l-ispezzjoni sodisfaċenti mwettqa mill-Kummissjoni, il-post ta' spezzjoni ġdid fil-fruntiera fl-ajruport ta' Hamburg (Hamburg Flughafen) jenħtieġ li jiġi approvat għall-prodotti ppakkjati ta' konsum mill-bniedem, għall-prodotti ffriżati ppakkjati għall-konsum mhux mill-bniedem u għall-prodotti ppakkjati għall-konsum mhux mill-bniedem bl-ebda rekwiżiti ta' temperatura. Għalhekk, jenħtieġ li l-lista tal-annotazzjonijiet għal dak l-Istat Membru stabbilita fl-Anness I tad-Deċiżjoni 2009/821/KE tiġi emendata skont dan.
                  
               
                     (3)
                  
                  
                     Wara l-informazzjoni li waslet mill-Greċja, jenħtieġ li tiżdied kategorija ta' approvazzjoni addizzjonali għall-prodotti ffriżati u mkessħin ippakkjati għall-konsum mhux mill-bniedem fil-post ta' spezzjoni fil-fruntiera f'Neos Kafkassos. Għalhekk, jenħtieġ li l-lista tal-annotazzjonijiet għal dak l-Istat Membru stabbilita fl-Anness I tad-Deċiżjoni 2009/821/KE tiġi emendata skont dan.
                  
               
                     (4)
                  
                  
                     Wara l-informazzjoni li waslet minn Spanja, l-approvazzjoni għall-kategorija ta' prodotti ppakkjati għall-konsum mhux mill-bniedem bl-ebda rekwiżit ta' temperatura jenħtieġ li tingħata għaċ-ċentru ta' spezzjoni ta' Dársena u l-approvazzjoni għall-kategorija ta' prodotti għall-konsum mhux mill-bniedem jenħtieġ li titħassar mill-approvazzjoni taċ-ċentru ta' spezzjoni ta' Dique fil-post ta' spezzjoni fil-fruntiera ta' Santa Cruz de Tenerife port. Għaldaqstant, il-lista tal-annotazzjonijiet għal dak l-Istat Membru stabbilit fl-Anness I tad-Deċiżjoni 2009/821/KE jenħtieġ li tiġi emendata skont dan.
                  
               
                     (5)
                  
                  
                     Wara l-proposta mill-Portugall, l-approvazzjoni taċ-ċentru ta' spezzjoni ta' Liscont fil-post ta' spezzjoni fil-fruntiera fil-port ta' Lisbona jenħtieġ li tkun ristretta għall-prodotti ppakkjati għall-konsum mill-bniedem biss. Għalhekk, jenħtieġ li l-lista tal-annotazzjonijiet għal dak l-Istat Membru stabbilita fl-Anness I tad-Deċiżjoni 2009/821/KE tiġi emendata skont dan.
                  
               
                     (6)
                  
                  
                     Wara l-informazzjoni li waslet mill-Iżvezja, l-annotazzjoni dwar iċ-ċentru ta' spezzjoni “IC2” approvata għall-kategorija “ekwidi” fil-post ta' spezzjoni fil-fruntiera fl-ajruport ta' Göteborg-Landvetter jenħtieġ li titħassar mil-lista ta' annotazzjonijiet għal dak l-Istat Membru kif stabbilit fl-Anness I tad-Deċiżjoni 2009/821/KE.
                  
               
                     (7)
                  
                  
                     B'segwitu għall-proposta tar-Renju Unit, jenħtieġ li jiġi elenkat ċentru ta' spezzjoni ġdid fil-post ta' spezzjoni fil-fruntiera fl-ajruport ta' Heathrow għall-ispezzjoni ta' prodotti ppakkjati għall-konsum mill-bniedem. Għalhekk, jenħtieġ li l-lista tal-annotazzjonijiet għal dak l-Istat Membru stabbilita fl-Anness I tad-Deċiżjoni 2009/821/KE tiġi emendata skont dan.
                  
               
                     (8)
                  
                  
                     L-Anness II tad-Deċiżjoni 2009/821/KE jistabbilixxi l-lista tal-unitajiet ċentrali, reġjonali u lokali fis-sistema veterinarja kompjuterizzata integrata (it-Traces).
                  
               
                     (9)
                  
                  
                     Il-Ġermanja infurmat lill-Kummissjoni li jenħtieġ li jsiru ċerti bidliet fil-lista ta' unitajiet lokali fi Traces għal dak l-Istat Membru. Huwa għalhekk xieraq li l-Anness II tad-Deċiżjoni 2009/821/KE jiġi emendat skont dan.
                  
               
                     (10)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Annessi I u II tad-Deċiżjoni 2009/821/KE huma emendati skont l-Anness ta' din id-Deċiżjoni.
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, it-3 ta' Jannar 2019.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 224, 18.8.1990, p. 29.
         
            (2)  ĠU L 268, 24.9.1991, p. 56.
         
            (3)  ĠU L 24, 30.1.1998, p. 9.
         
            (4)  Id-Deċiżjoni tal-Kummissjoni 2009/821/KE tat-28 ta' Settembru 2009 dwar it-tfassil ta' lista approvata ta' postijiet ta' spezzjoni fuq il-fruntiera, li tistabbilixxi ċerti regoli dwar l-ispezzjonijiet imwettqa mill-esperti veterinarji tal-Kummissjoni u tistabbilixxi l-unitajiet veterinarji fi Traces (ĠU L 296, 12.11.2009, p. 1).
      
      
         
            ANNESS
            L-Annessi I u II tad-Deċiżjoni 2009/821/KE huma emendati kif ġej:
            
                        (1)
                     
                     
                        L-Anness I huwa emendat kif ġej:
                        
                                    (a)
                                 
                                 
                                    fil-parti li tikkonċerna lill-Ġermanja, l-annotazzjoni għall-ajruport ta' Hamburg Flughafen hija sostitwita b'din li ġejja:
                                    
                                                “Hamburg Flughafen
                                             
                                             
                                                DE HAM 4
                                             
                                             
                                                A
                                             
                                             
                                                 
                                             
                                             
                                                HC(2), NHC-T(FR)(2), NHC-NT(2)
                                             
                                             
                                                O”
                                             
                                          
                              
                                    (b)
                                 
                                 
                                    fil-parti li tikkonċerna lill-Greċja, l-annotazzjoni għall-post ta' spezzjoni fil-fruntiera ta' Neos Kafkassos hija sostitwita b'din li ġejja:
                                    
                                                “Neos Kafkassos
                                             
                                             
                                                GR NKF 3
                                             
                                             
                                                R
                                             
                                             
                                                 
                                             
                                             
                                                HC, NHC-T(2), NHC-NT”
                                             
                                             
                                                 
                                             
                                          
                              
                                    (c)
                                 
                                 
                                    fil-parti li tikkonċerna lil Spanja, l-annotazzjoni għall-port ta' Santa Cruz de Tenerife hija sostitwita b'din li ġejja:
                                    
                                                “Santa Cruz de Tenerife
                                             
                                             
                                                ES SCT 1
                                             
                                             
                                                P
                                             
                                             
                                                Dársena
                                             
                                             
                                                HC, NHC-NT(2)
                                             
                                             
                                                 
                                             
                                          
                                                Dique
                                             
                                             
                                                 
                                             
                                             
                                                U, E, O”
                                             
                                          
                              
                                    (d)
                                 
                                 
                                    fil-parti li tikkonċerna lill-Portugall, l-annotazzjoni għall-port ta' Lisbona hija sostitwita b'din li ġejja:
                                    
                                                “Lisboa
                                             
                                             
                                                PT LIS 1
                                             
                                             
                                                P
                                             
                                             
                                                Liscont
                                             
                                             
                                                HC(2)
                                             
                                             
                                                 
                                             
                                          
                                                Xabregas
                                             
                                             
                                                HC, NHC-T(FR), NHC-NT”
                                             
                                             
                                                 
                                             
                                          
                              
                                    (e)
                                 
                                 
                                    fil-parti li tikkonċerna lill-Iżvezja, l-annotazzjoni għall-ajruport ta' Göteborg-Landvetter hija sostitwita b'din li ġejja:
                                    
                                                “Göteborg-Landvetter
                                             
                                             
                                                SE GOT 4
                                             
                                             
                                                A
                                             
                                             
                                                 
                                             
                                             
                                                HC(2), NHC(2)
                                             
                                             
                                                O”
                                             
                                          
                              
                                    (f)
                                 
                                 
                                    fil-parti li tikkonċerna lir-Renju Unit, l-annotazzjoni għall-ajruport ta' Heathrow hija sostitwita b'din li ġejja:
                                    
                                                “Heathrow
                                             
                                             
                                                GB LHR 4
                                             
                                             
                                                A
                                             
                                             
                                                Eurobip
                                             
                                             
                                                HC(1)(2), NHC(2)
                                             
                                             
                                                 
                                             
                                          
                                                Animal Reception Centre
                                             
                                             
                                                 
                                             
                                             
                                                U, E, O
                                             
                                          
                                                APH Ltd.
                                             
                                             
                                                HC(1)(2)”
                                             
                                             
                                                 
                                             
                                          
                              
                  
                        (2)
                     
                     
                        L-Anness II huwa emendat kif ġej:
                        Fil-parti li tikkonċerna lill-Ġermanja, taħt it-taqsima “DE00010 SAARLAND”, l-annotazzjoni għall-unità “DE29510 REGIONALSTELLE OST” hija sostitwita b'“DE29510 LANDESAMT FÜR VERBRAUCHERSCHUTZ”.